SAK 5.1 /2018

Leder- mandat

Forslagsstiller: Fylkesavdelingsstyret

Forslag vedtak: Årsmøte vedtar mandat for vervet Leder

Leder er den øverste politiske leder i FO Hordaland, og har det daglige politiske, økonomiske og driftmessige ansvaret i fylkesavdelingen i samsvar med vedtatt handlingsplan og budsjett for avdelingen.

Det er styret som setter opp rammer og prioriteringer av arbeidsoppgavene for Leder.

Leder jobber innenfor de rammer og fullmakter som til en hver tid er gitt av styret. Dette betyr at Leder skal ha overordnet ansvar for praktisk drift, administrasjon, økonomisk drift, medlemsservice og stå for løpende kontakt med FO sentralt.

Leder har overordnet ansvar for at fylkesavdelingen yter bistand og oppfølging til medlemmer, tillitsvalgte og klubber, samt initiering av klubber og nettverk av tillitsvalgte.

Leder har styret som arbeidsgiver.

Leder skal følge opp utvalgsarbeidet, delta i rekrutteringsarbeid og utadrettet informasjonsvirksomhet.

Leder skal drive politisk arbeid, følge opp kontakten med andre fagforeninger i fagbevegelsen og synliggjøre FO i Hordaland.

Leder har ansvar for fast møtevirksomhet, planlegging, innkallinger og ledelse av møtene.

Leder utøver arbeidsgiveransvar overfor fylkessekretær på vegne av styret i avdelingen.

Avlønning for Leder følger sentrale vedtak fra Landsstyret. FO Hordaland avsetter lønnsmidler inkludert pensjon og forsikringer for Leder, mens FO sentralt foretar lønnsutbetaling. Jamfør «Reglement for Lønns- og arbeidsvilkår for lønna organisasjonstillitsvalgte i FO», §3.2 lønnsvilkår.